[www.caritasmallorca.org](http://www.caritasmallorca.org)

**Nota de prensa**

**El 55% de les persones participants d’Orientació 2.3, estan treballant al mercat ordinari**

**Un total de 52 persones participen en el SOIB Concertació Servei d'Orientació Professional, Orientació 2.3, desenvolupat per Càritas Mallorca**

Elaborar un bon currículum, afrontar una entrevista de treball, actualitzar l'autocandidatura, visitar els portals de treball, millorar les competències digitals així com les competències laborals i transversals, són algunes de les accions que han treballat les **52 persones** que han participat en el “**SOIB Concertació Servei d'Orientació Professional**”, Orientació 2.3 promogut pel SOIB , que ha comptat amb el finançament del **Fons Social Europeu Plus (FSE +)** i que ha desenvolupat **Càritas Mallorca**.  
  
Les **52 persones** que han passat per aquest servei, 5 persones més de l'objectiu inicial marcat en el projecte, han participat amb l'objectiu de trobar una ocupació amb contracte. El resultat és que **el 55% dels participants han aconseguit un treball remunerat** en sectors vinculats a la restauració com són l'atenció al client, l'hostaleria i els serveis.

El perfil de les persones participants han estat **majoritàriament dones, 34 dones i 18 homes**, amb edats compreses entre els 36 i 65 anys, extracomunitaris i amb estudis d'educació primària, encara que alguns d'ells amb estudis superiors, però sense títol homologat.

Impulsar nous reptes principalment a l'àmbit laboral ha estat un dels principals reptes que s'han marcat els participants de la iniciativa, un objectiu que han aconseguit més de la meitat dels participants amb la incorporació en el mercat de treball.

Les persones participants del servei Orientació 2.3 han rebut un acompanyament integral en les diferents àrees del seu procés i ha suposat comptar amb la figura d'un orientador, un sensibilitzador, un informador i un coordinador gràcies al pressupost de 72.372 euros que s'ha adjudicat al servei. Els participants s'han beneficiat d'altres serveis de Càritas , el psicòleg , servei jurídic o de treballadora social de l'entitat.